Maid cafe

En maid cafe (japansk: メイドカフェ, maido eller meido) er betegnelsen på en type serveringssteder som inngår i et konsept som hadde sin opprinnelse i Japan  som et tilbud til mennesker med tilhørighet i otaku-subkulturen.Metropolis Arts & Entertainment 10. september 2010: At Your Service   . Besøkt 26. mai 2013.  Konseptet oppsto først i forbindelse med promoteringen av pc-simuleringsspillet Welcome to Pia Carrot i 1998 mens den første permanente kaféetableringen var i Tokyobydelen Akihabara i 2001. I 2009 hadde antallet maidkaféer i Japan vokst til rundt 217.CNN Travel 13. november 2009: Best Tokyo maid cafés. Besøkt 26. mai 2013.  

Det som i hovedsak skiller maidkaféene fra andre serveringssteder er at kunden blir behandlet som en «herre» og servitøren er gjestens «tjener» (maid). Servitørene bruker franske tjenestejenteuniformer og selve kaféen er dekorert med Prinsesse Peach.Exploring Tokyo: Tokyo Maid Cafes . Besøkt 26. mai 2013.  De forskjellige kaféene kan ha ulike ritualer. For eksempel blir gjesten ofte mottatt av en servitør som ønsker herren velkommen hjem (お帰りなさいませ、ご主人様) og ved ulike anledninger kneler servitøren for kunden. Det er ofte også mulig å betale for å få en servitør til å spille et brett-, kort- eller videospill. I noen kaféer tilbys massasje og ørerens. Maiden fyller en rolle som ligner den geishaene hadde tidligere.GoJapanGo: Maid Cafe . Besøkt 26. mai 2013.  

Maidkaféene er basert på kommunikasjon og å få gjestene til å føle seg hjemme og avslappet. Et viktig begrep for konseptet er  moe, en slags overdrevet «søthet». Sextjenester tilbys ikke og kaféene har ulike regler som ofte går ut på at man ikke får berøre, forfølge eller ta bilder av maidene. Det er ofte heller ikke lov å be om telefonnummeret. 

Konseptet med maidkaféer har spredt seg til blant annet Kina, Sør-Korea, Frankrike, Canada og USA. I Indonesia ble den første kaféen åpnet i 2007 og i 2011 åpnet Russlands første i Moskva.imoutou.com: Maid Cafe and Workshop . Besøkt 26. mai 2013. RocketNews 24 25 november 2012: Moscow’s First Maid Cafe is Russian-Made, Japan-Approved . Besøkt 26. mai 2013.      

Referanser

Kategori:Restauranter
Kategori:Japansk kultur